ไซต์ก่อสร้างดินทรุด ทำรถเครนล้มตะแคง มีคนงานเจ็บสาหัส 1 ราย
เกิดเหตุรถเครนตีนตะขาบล้มเอียงในไซต์ก่อสร้าง ด้านหลังธนาคารกรุงศรีอยุธยา สํานักงานใหญ่ ย่านถนนพระราม 3 พบคนขับเครนบาดเจ็บสาหัส 1 ราย เร่งนำส่ง รพ. เบื้องต้นคาดดินอ่อนตัวทำให้พื้นรถเครนทรุดตัวเมื่อเวลา 20.00 น. วันที่ 19 มี.ค.63 ร.ต.ท.ณัฐปพน สนิท รอง สว.(สอบสวน) สน.บางโพงพาง รับแจ้งเหตุรถเครนถล่มมีผู้ได้รับบาดเจ็บสาหัส ด้านหลังธนาคารกรุงศรีอยุธยา สํานักงานใหญ่ ถนนพระรามที่ 3 แขวงบางโพงพาง เขตยานนาวา กทม. รุดไปตรวจสอบพร้อมอาสาสมัครมูลนิธิร่วมกตัญญูที่เกิดเหตุอยู่ด้านหลังธนาคารเป็นไซต์งานการก่อสร้างอาคารพักอาศัยและลานจอดรถยนต์ จำนวน 2 หลัง สูง 37 ชั้น และ 40 ชั้น ของบริษัทพระราม 3 แลนด์ จำกัด พบรถเครนตีนตะขาบล้มตะแคงซ้าย แขนเครนพาดกับแผงกั้นได้รับความเสียหาย พบผู้ได้รับบาดเจ็บสาหัส เป็นผู้ขับขี่รถคันดังกล่าว นอนคว่ำหน้ามีเลือดออกศีรษะ หายใจรวยริน หน่วยกู้ภัยปฐมพยาบาลเบื้องต้นก่อนนำตัวส่งโรงพยาบาลเจริญกรุงประชารักษ์ รักษาตัวทันทีเบื้องต้นทราบว่า พื้นดินที่รถเครนอยู่นั้นเกิดทรุดตัวเล็กน้อย เป็นเหตุให้รถเครนตะแคงซ้าย ส่วนผู้ได้รับบาดเจ็บนั้นเป็นคนขับ ทั้งนี้อยู่ระหว่างการสอบสวนหาสาเหตุที่แท้จริงต่อไป.
เกิดเหตุรถเครนตีนตะขาบล้มเอียงในไซต์ก่อสร้าง ด้านหลังธนาคารกรุงศรีอยุธยา สํานักงานใหญ่ ย่านถนนพระราม 3 พบคนขับเครนบาดเจ็บสาหัส 1 ราย เร่งนำส่ง รพ.เบื้องต้นคาดดินอ่อนตัวทำให้พื้นรถเครนทรุดตัว
รถเครนล้ม,เครนล้ม,ดินทรุดตัว,ถนนพระราม 3,คนงานเจ็บ,สน.บางโพงพาง,ข่าวทั่วไป